ก่อนวิ่งมาราธอน เขาบอกต้องให้โหลดคาร์โบ เยอะๆๆ พวกเราเลยตะเวนกินรอบเสาชิงช้ากันแบบจริงจัง
เลยค่ะ  งานกินงานถนัดของพวกเราอยู่แล้ว เรื่องจริงดูเราตั้งใจกว่าวิ่งเยอะอยู่เหมือนกัน
 เพื่อนอยากกินเป็ด เลยมาร้านนี้ค่ะ

ร้าน เทียนซ้ง

(ที่ตั้งและการเดินทาง)
ร้านอยู่ตรงข้ามศาลาว่าการกรุงเทพมหานครค่ะ ถ้าจะไปตะลุยกินแถวนั้นก็จอดรถที่ใต้ตึกลานคนเมืองได้ จอดข้างทางเสี่ยงโดนล๊อดล้อง่ายเลย

(บรรยากาศ/ เมนู)
เป็นร้านห้องแถวค่ะ มีโต๊ะอยู่หลายโต๊ะอยู่ ร้านแสดงความเก่าแก่ยาวนานอยู่นะ 
เมนูเขาก็มี เป็ด ที่ตั้งโชว์อยู่หน้าร้าน เรียกลูกค้าเลย หรื่อพวกอาหารตามสั่งก็มีหลายอย่างอยู่
พวกอาหารกินเล่นก็มีพวกขนมปังปิ้ง นมสด 
 
=เป็ดย่างครึ่งตัว 200B=
ชอบเป็ดของเขา นิ่มดี แต่ที่เราชอบน้ำที่ราดมามาก ไม่หวาน เกินไป แล้วก็หอมดีด้วย
เป็ดเนื้อเต็มๆ คำเลย กินทีสะใจดี

= ผัดคะน้าหมูกรอบ 80B=
ผัดมาผักไม่สลบดี ยังกรุบกรอบ  รสชาติดี ผัดผักเขาอร่อยดีค่ะ

=ขาไก่ซุปเปอร์ =
เรากินขาไก่ได้แต่ไม่เยอะ กินได้ ชิ้นสองชิ้นแต่เวลาเห็นเพื่อนกินก็ดูเขาแทะกระดูกกันเอร็ดอร่อย 
กองกระดูกกันกองโตเลย แต่เราชอบเมนูไก่ซุปเปอร์ถ้าร้านไหนมีก็สั่งตลอด ร้านนี้เปรี้ยวอย่างเดียวเลย
เปรี้ยวแหลมนำ ต้องเอาน้ำปลามาปรุงใหม่ จานนี้พวกเราเลยเฉยๆ กัน เปรี้ยวแหลมมากไปหน่อย

ผ่านการโหลดคาร์โบอีก 1 มื้อ แต่เราก็ยังตั้งหน้าตั้งตากินต่อไปใม่หยุด ร้านนี้ชอบเป็ดเขาสุดค่ะ
อย่างอื่นเราเฉยๆ
